
Ég vonala

Címe: Ég vonala (fotó)
Portik Szabolcs Huba
NYME SEK 1. éves képi ábrázolás szak
Tóth Csaba festőművész
Tanulmányozva a régi festményeket és munkákat a természet és a környezet megjelenítése és találkozása a fentnek és lentnek, az, hogy hol határolódik el és annak megértése, hogy az nem konkrétan megfogható, e gondolatok adták az alap elgondolást a képek létrehozásakor.
A felhasznált készülékek főbb adatai, amik az alkotás készítésekor szerepet játszottak:
Telefon: Huawei U8120
Kamera adatai:3,2 Mpx felbontás2048x1536 px 72dpi és 24bitráta
scanner: HP Deskjet 1050 J410 seria
Fő adatai:1200 DPI szkennelésre képes valamint fotók nyomtatására is alkalmas
Mind a két képen alacsonyan helyezkedik el a város talaja. Nagyobb részét az ég fedi be ami a lebukó Nap még utolsó sugaraival bevilágítja a tájat. A képeken a perspektíva és a téma az, ami megegyezik azon kívül semmi más. Míg az egyik dinamikus, addig a másik nyugalmi állapotot örökít meg, mint ahogy a nagy tájképfestőknél láthattuk, akiknek munkáik inspiráltak és adták a képek elkészítésének ötletét. Az ég vonala 1 című képen ez látható: naplemente, ami aranyszínűbe borítja a várost, míg csendes nyári zápor mossa az utcákat tisztára. Az égbe nyúló épületek törik meg ezt az egyenes vonalat, ami a felhőkön áttör és néhol mintha köd pamacsokként törnének a felszínre. Az épület belső biztonságából lett készítve, de ennek ellenére úgy érezhetjük, mintha egy pillanatra megállna az idő és mi gyönyörünket lelhetjük e tüneményben, ami folyamatosan változik, miközben mi magunk is a felénk zuhanó esőcseppeket élvezhetnénk, ahogy hozzánk ér, mialatt az itt - ott felvillanó autók adnak életjelet az emberi létről és mozgásról. Ami nem szűnik meg semmilyen időkörülmények között sem.
Az ég vonala 2 című képen a Hold és a békésen lenyugvó Nap a jól megszokott színekkel festi be a várost. A kép tájolása földhöz közeli, míg a várost meg világítják a lebukó Nap utolsó sugarai, amiket meg tör a földből kitörő épületek, amik nem különülnek el a talajtól és az égitestek irányába vezetik tekintetünk, a fényes Holdra és társára, az Esthajnalcsillagra melyek régóta tájékozódást nyújtottak mindenkinek. A régi civilizáció emberei vajon milyen égi vonalakat láthattak és azok is ennyi színben parádéztak, ahogy a felhők és lebukó Nap utolsó sugarai az eget át színezik? Soha nem látott és talán soha ki nem fogyó színpalettával nyűgözve le a szemet. A szennyezettségnek megfelelően napi szinten vagy csak a modern kor szennyezettsége miatt ilyen szép az ég és föld felszín találkozása. Mindenesetre mindenképpen lenyűgöző és minden alkalommal más. Mennyire új ez a gondolkodás és ezek a gondolatok vajon meddig lesznek időt állók? Nem szükséges ezen sokat törni a fejünket, hiszen különböző művészek változatos stílusú képeken próbálták megörökíteni és sokféleképpen meg jeleníteni e csodákat, koruknak megfelelő festészeti vagy grafikai stílusnak megfelelően.



